b'\n_START_ARTICLE_\nColin Fraser\n_START_SECTION_\nJunioriura\n_START_PARAGRAPH_\nFraser pelasi vuodet 2001\xe2\x80\x932005 WHL-joukkue Red Deer Rebelsiss\xc3\xa4. H\xc3\xa4n ker\xc3\xa4si siell\xc3\xa4 ensimm\xc3\xa4isell\xc3\xa4 kaudellaan 2001\xe2\x80\x932002 67 ottelussa kohtalaisen hyv\xc3\xa4t tulokastehot 11+31=42. Seuraavalla kaudella 2002\xe2\x80\x932003 Fraser teki tehot 15+37=52 ja sijoittui Rebelsin sis\xc3\xa4isess\xc3\xa4 pistep\xc3\xb6rssiss\xc3\xa4 nelj\xc3\xa4nneksi Jeff Woywitkan kanssa. Philadelphia Flyers varasi h\xc3\xa4net kolmannella kierroksella numerolla 69 NHL:n varaustilaisuudessa 2003._NEWLINE_Kaudella 2003\xe2\x80\x932004 Fraser voitti tehoilla 24+29=53 Rebelsin sis\xc3\xa4isen pistep\xc3\xb6rssin. Helmikuussa 2004 h\xc3\xa4net, Jim Vandermeer ja toisen kierroksen varausvuoro kes\xc3\xa4lle 2004 kaupattiin Chicago Blackhawksiin vaihdossa Aleksei \xc5\xbdamnoviin ja nelj\xc3\xa4nnen kierroksen varausvuoroon samalle kes\xc3\xa4lle. Fraser pelasi Rebelsiss\xc3\xa4 viel\xc3\xa4 kauden 2004\xe2\x80\x932005, jolloin h\xc3\xa4n teki siell\xc3\xa4 WHL:n yhden kauden piste-enn\xc3\xa4tyksens\xc3\xa4 tehoilla 24+43=67. Fraser oli joukkueen sis\xc3\xa4isen sy\xc3\xb6tt\xc3\xb6p\xc3\xb6rssin voittaja ja sis\xc3\xa4isen pistep\xc3\xb6rssin toinen Roman Wickin j\xc3\xa4lkeen. H\xc3\xa4net palkittiin sek\xc3\xa4 WHL:n (Doug Wickenheiser Memorial Trophy) ett\xc3\xa4 koko CHL:n humanitaarisimpana pelaajana._NEWLINE_Fraser pelasi kev\xc3\xa4\xc3\xa4ll\xc3\xa4 2005 kolme AHL:n runkosarja- ja kuusi playoff-ottelua Blackhawksin farmijoukkueessa Norfolk Admiralsissa.\n_START_SECTION_\nAmmattilaisura\n_START_PARAGRAPH_\nKaudeksi 2005\xe2\x80\x932006 Fraser siirtyi kolmivuotisella tulokassopimuksella Chicago Blackhawksin organisaatioon. H\xc3\xa4n pelasi koko kauden farmijoukkue Norfolk Admiralsissa, jossa Fraser teki tehot 12+13=25. H\xc3\xa4n pelasi my\xc3\xb6s kauden 2006\xe2\x80\x932007 l\xc3\xa4hinn\xc3\xa4 Admiralsissa, mutta Fraser pelasi my\xc3\xb6s uransa ensimm\xc3\xa4isen ja kauden ainoaksi j\xc3\xa4\xc3\xa4neen NHL-ottelunsa 6. tammikuuta 2007 Phoenix Coyotesia vastaan. H\xc3\xa4n ker\xc3\xa4si debyytiss\xc3\xa4\xc3\xa4n kaksi j\xc3\xa4\xc3\xa4hyminuuttia. Kaudella 2007\xe2\x80\x932008 Fraser pelasi Blackhawksissa viisi NHL-ottelua. H\xc3\xa4n pelasi koko muun kauden joukkueen uudessa farmiseurassa Rockford IceHogsissa, jossa Fraser oli tehoilla 17+24=41 joukkueen sis\xc3\xa4isen pistep\xc3\xb6rssin viides._NEWLINE_Fraserille varsinainen tulokaskausi NHL:ss\xc3\xa4 oli kausi 2008\xe2\x80\x932009, jolloin h\xc3\xa4n pelasi koko kauden ylh\xc3\xa4\xc3\xa4ll\xc3\xa4 Blackhawksissa ja teki 81 runkosarjaottelussa tehot 6+11=17. Fraser teki hein\xc3\xa4kuussa 2009 yksivuotisen jatkosopimuksen joukkueen kanssa. H\xc3\xa4n teki kaudella 2009\xe2\x80\x932010 yhden kauden piste-enn\xc3\xa4tyksens\xc3\xa4 NHL:ss\xc3\xa4 tekem\xc3\xa4ll\xc3\xa4 70 ottelussa tehot 7+12=19. Fraser voitti kev\xc3\xa4\xc3\xa4ll\xc3\xa4 2010 Stanley Cupin._NEWLINE_Kes\xc3\xa4kuussa 2010 Fraser kaupattiin Edmonton Oilersiin vaihdossa kuudennen kierroksen varausvuoroon saman kes\xc3\xa4n varaustilaisuuteen. Fraser pelasi Oilersissa vain yhden kauden, sill\xc3\xa4 h\xc3\xa4net kaupattiin kes\xc3\xa4kuussa 2011 seitsem\xc3\xa4nnen kierroksen varausvuoron kanssa Los Angeles Kingsiin. Vaihdossa Oilers sai Ryan Smythin.\n_START_SECTION_\nMaajoukkue\n_START_PARAGRAPH_\nFraser voitti alle 20-vuotiaiden maailmanmestaruuden vuonna 2005.\n_START_SECTION_\nPerhe\n_START_PARAGRAPH_\nColinilla on Carli-vaimonsa kanssa poika Calder Blake Fraser (s. 2010).'